T. J. Šortss

Timotijs Neokrāts (T. J.) Šortss II (; dzimis  Kalifornijā) ir amerikāņu basketbolists, spēlē saspēles vadītāja pozīcijā. 2026. gadā pārstāv Grieķijas Basketbola līgas un Eirolīgas klubu Atēnu "Panathinaikos". Savu profesionālā basketbola karjeru sācis Latvijas klubā BK Ventspils, bet pēc tam vairākas sezonas spēlējis Vācijas klubos. Ieguvis Ziemeļmaķedonijas pilsonību un pārstāv tās basketbola izlasi.

 Karjera 
Pēc labas augstskolu basketbola karjeras UC Davis universitātē T. J. Šortss savu pirmo profesionālā basketbola sezonu aizvadīja Latvijā, spēlējot BK Ventspils komandā Latvijas—Igaunijas Basketbola līgā. Pēc tam spēlējis vairākas sezonas Vācijas klubos, kļūstot par 2023. gada FIBA Čempionu līgas čempionu un MVP Bonnas "Telekom Baskets" sastāvā. Šajā sezonā viņš kļuva arī par Bundeslīgas sezonas MVP un rezultatīvāko spēlētāju.

Pēc sezonas kopā ar Bonnas komandas treneri somu Tomasu Īsalo pārcēlās uz Francijas Elites līgas (Pro A) klubu Paris Basketball, noslēdzot divu gadu līgumu. 2024. gadā kopā ar Parīzes klubu T. J. Šortss uzvarēja Eirokausā, arī šajā sezonā kļūdams par turnīra MVP. Pateicoties šim sasniegumam Paris Basketball izcīnīja tiesības nākamajā sezonā spēlēt Eirolīgā. Šajā sezonā T. J. Šortss kļuva arī par Elites līgas sezonas MVP un rezultatīvāko spēlētāju.

T. J. Šortss palika Parīzes kluba sastāvā arī tā Eirolīgas debijas sezonā, kuru klubs uzsāka ar lielisku sniegumu, bet saspēles vadītāju atzina par Eirolīgas novembra labāko spēlētāju. Eirolīgas sezonas noslēgumā Paris Basketball sasniedza ceturtdaļfinālu, kur piekāpās vēlākajiem čempioniem Stambulas "Fenerbahçe". Savukārt Francijas līgas sezonas noslēgumā klubs izcīnīja uzvaru un T. J. Šortsu vēlreiz atzina par Pro A sezonas MVP.

2025. gada vasarā viņš pievienojās vienam no vadošajiem Grieķijas Basketbola līgas un Eirolīgas klubiem Atēnu "Panathinaikos".

2022. gada oktobrī T. J. Šortss kļuva par Ziemeļmaķedonijas basketbola izlases spēlētāju.

 Atsauces 

 Ārējās saites 

Kategorija:1997. gadā dzimušie
Kategorija:Kalifornijā dzimušie
Kategorija:ASV basketbolisti
Kategorija:Ziemeļmaķedonijas basketbolisti
Kategorija:Saspēles vadītāji